CELEX: C2006/281/31
Language: lt
Date: 2006-11-18 00:00:00
Title: Byla C-347/06 2006 m. rugpjūčio 17 d. Tribunale Amministrativo Regionale di Brescia pateiktas prašymas priimti prejudicinį sprendimą byloje ASM Brescia SpA prieš Comune di Rodengo Saiano

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/19
            
         2006 m. rugpjūčio 17 d.Tribunale Amministrativo Regionale di Brescia pateiktas prašymas priimti prejudicinį sprendimą byloje ASM Brescia SpA prieš Comune di Rodengo Saiano
   
   (Byla C-347/06)
   (2006/C 281/31)
   Proceso kalba: italų
   Prašymą priimti prejudicinį sprendimą pateikęs teismas
   Tribunale Amministrativo Regionale di Brescia
   Šalys pagrindinėje byloje
   Ieškovė: ASM Brescia SpA
   Atsakovė: Comune di Rodengo Saiano
   Prejudiciniai klausimai
   
               1.
            
            
               Ar EB 43, 49 straipsnius ir 86 straipsnio 1 dalį bei vienodo požiūrio, nediskriminacijos ir skaidrumo principus atitinka automatinis ir bendras galiojančių koncesijų dėl gamtinių dujų tiekimo, pirmiau suteiktų netaikant išankstinės viešųjų pirkimų procedūros, pratęsimas iki 2007 m. gruodžio 31 dienos?
            
         
               2.
            
            
               Ar EB 43, 49 straipsnius ir 86 straipsnio 1 dalį bei vienodo požiūrio, nediskriminacijos ir skaidrumo principus atitinka paskesni automatiniai galiojančių koncesijų dėl gamtinių dujų tiekimo, pirmiau suteiktų netaikant išankstinės viešųjų pirkimų procedūros, pratęsimai iki 2009 m. gruodžio 31 d., jeigu:
               
                           a)
                        
                        
                           koncesininkas sujungė bendroves ir dėl to jo aptarnaujamų vartotojų skaičius padvigubėjo palyginti su didžiausios susijungusios bendrovės pirminiu aptarnaujamų vartotojų skaičiumi;
                        
                     
                           b)
                        
                        
                           koncesininko vartotojais tapo virš 100 000 galutinių vartotojų arba jis per metus tiekia virš 100 mln. m3 dujų, arba vykdo savo veiklą bent jau vienai provincijai prilyginamoje teritorijoje;
                        
                     
                           c)
                        
                        
                           mažiausiai 40 % koncesininko akcinio kapitalo perduota privatiems akcininkams.
                        
                     
         
               3.
            
            
               Ar 2003 m. birželio 26 d. Direktyvos 2003/55/EB (1) ketvirtąją, aštuntąją, dešimtąją ir aštuonioliktąją konstatuojamąsias dalis, jos 23 straipsnio 1 dalį, Sutarties 10 straipsnį bei protingumo ir proporcingumo principus atitinka galiojančių koncesijų dėl gamtinių dujų tiekimo pratęsimas pirmame ir antrame klausimuose numatytais atvejais, ypač atsižvelgiant į:
               
                           a)
                        
                        
                           valstybių pareigą iki 2007 m. liepos 1 d. įgyvendinti gamtinių dujų rinkos liberalizavimo tikslą;
                        
                     
                           b)
                        
                        
                           draudimą valstybėms priimti ar palikti galioti nacionalinės teisės normas, prieštaraujančias gamtinių dujų rinkos liberalizavimui;
                        
                     
                           c)
                        
                        
                           valstybių pareigą numatyti protingą ir objektyvų pereinamojo laikotarpio terminą.
                        
                     
         
      (1)  OL L 176, p. 57.